8. 8. 83 Επίσημη Εφημερίδα των Ευρωπαϊκών Κοινοτήτων Αριθ. C 211/41 
Γνωμοδότηση για την προετοιμασία της VI UNCTAD 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Κατά τη 206η σύνοδο ολομελείας της, που πραγματοποιήθηκε στις 23 και 24 Μαρτίου 1983, η 
ΟΚΕ αποφάσισε μετά από πρόταση του προεδρείου της και σύμφωνα με τις διατάξεις του 
άρθρου 20 εδάφιο 4 του εσωτερικού κανονισμού της, να εκδώσει με δική της πρωτοβουλία μια 
γνωμοδότηση για το παραπάνω θέμα. (Προετοιμασία της ΣΤ' συνδιάσκεψης των Ηνωμένων 
Εθνών για το εμπόριο και την ανάπτυξη — πρώτες κατευθύνσεις). 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά τη 208η σύνοδο της ολομελείας της, που πραγματοποιήθηκε στις Βρυξέλλες την 1η και 2α 
Ιουνίου 1983. 
Το κείμενο της γνωμοδότησης αυτής είναι το ακόλουθο: 
Ενόψει της συμμετοχής της Κοινότητας στη συνδιά­
σκεψη των Ηνωμένων Εθνών για το εμπόριο και την ανά­
πτυξη (UNCTAD) στο Βελιγράδι, από τις 6 Ιουνίου ως 
την 1η Ιουλίου 1983, και έχοντας υπόψη τις πρώτες 
κατευθύνσεις για τη συνδιάσκεψη αυτή τις οποίες διαβί­
βασε η Επιτροπή στο Συμβούλιο στις 3 Δεκεμβρίου 1982, 
καθώς και τα επόμενα έγγραφα που εξέδωσαν η Επι­
τροπή, η γραμματεία της UNCTAD και άλλοι διεθνείς 
οργανισμοί: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
την απόφαση του Προεδρείου της της 22ας Μαΐου 1983, 
σύμφωνα με το άρθρο 20(4) του εσωτερικού κανονισμού, 
την εισηγητική έκθεση του εισηγητή κ. Elkan, και τη γνω­
μοδότηση που υιοθέτησε το τμήμα εξωτερικών σχέσεων 
στη συνεδρίαση της 10ης Μαΐου 1983, 
τις συζητήσεις της κατά την συνεδρίαση της 2ας Ιουνίου 
1983 (208η σύνοδος ολομέλειας της 1ης και 2ας Ιουνίου 
1983), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
με 70 ψήφους υπέρ και 4 αποχές: 
1. Εισαγωγή 
1.1. Η Οικονομική και Κοινωνική Επιτροπή ελπίζει ότι 
στην UNCTAD VI, θα τονιστεί το κοινό συμφέρον όλων 
των μελών της διεθνούς κοινότητας για την παγκόσμια 
ανάκαμψη. Η ΟΚΕ σημειώνει τους κινδύνους που υπάρ­χουν όσον αφορά την έκβαση της συνδιάσκεψης λόγω 
των απογοητεύσεων που έχουν συσσωρευθεί από ανεκ­
πλήρωτες προσδοκίες προηγούμενων UNCTAD. Η ΟΚΕ 
ελπίζει ότι η εμπειρία των γεγονότων των δύο τελευταίων 
ετών, που έχουν κάνει φανερή την αλληλεξάρτηση των 
εθνικών οικονομιών, στις οποίες συμπεριλαμβάνονται 
και οι οικονομίες «κεντρικού σχεδιασμού», θα συμβάλει 
ώστε να πραγματοποιηθεί αυτή τη φορά κάποια πρόοδος. 
Επομένως, οι χώρες που συμμετέχουν στη συνδιάσκεψη 
έχουν συμφέρον να εργαστούν για την επιτυχία της. Η 
Κοινότητα και τα Κράτη μέλη πρέπει να αναλάβουν την 
πρωτοβουλία, τόσο στη συνδιάσκεψη των Ηνωμένων 
Εθνών για το εμπόριο και την ανάπτυξη όσο και στις 
μετέπειτα διαπραγματεύσεις, ώστε να επιτευχθεί ρητή 
δέσμευση όλων των ενδιαφερομένων: 
α) να ενισχύσουν την ανάπτυξη του διεθνούς εμπορίου 
στα εμπορευματικά αγαθά και τα βιομηχανικά προϊ­
όντα, 
β) να βελτιώσουν τη ροή των χρηματοδοτικών πόρων, 
γ) να κάνουν δυνατή την προσαρμογή των οικονομιών 
των αναπτυγμένων και αναπτυσσόμενων χωρών με 
τρόπους που δεν είναι επιζήμιοι για την ανάπτυξη. 
1.2. Εφόσον απώτατος σκοπός της συνδιάσκεψης πρέπει 
να είναι η οικονομική πρόοδος των αναπτυσσόμενων 
χωρών, η ΟΚΕ υποστηρίζει οποιαδήποτε συγκεκριμένα 
μέτρα θα μπορέσει να υιοθετήσει η Επιτροπή, τα οποία 
είναι σχετικά με τις υποχρεώσεις που αναφέρονται στην 
προηγούμενη παράγραφο. Η ΟΚΕ διατυπώνει τις ακό­
λουθες παρατηρήσεις για τα κυριότερα θέματα της ημερή­
σιας διάταξης. 
2. Εμπόριο 
Μια αύξηση του διεθνούς εμπορίου θα αποτελούσε σημα­
ντικό ερέθισμα για την ανάκαμψη της διεθνούς οικονο-
Αριθ. C 211/42 Επίσημη Εφημερίδα των Ευρωπαϊκών Κοινοτήτων 8. 8. 83 
μίας. Η ΟΚΕ τάσσεται υπέρ της δήλωσης που έγινε στο 
τέλος της υπουργικής συνδιάσκεψης της ΓΣΔΕ το Νοέμ­
βριο 1982, καθώς και της δήλωσης που έκανε ταυτόχρονα 
η Επιτροπή. Ελπίζει ότι κατά τη συνδιάσκεψη η Κοινό­
τητα και οι κυβερνήσεις των μελών της θα καταστήσουν 
σαφές ότι, στις μεταγενέστερες διαπραγματεύσεις και 
μελέτες που θα γίνουν τώρα μετά τη δήλωση αυτή, θα 
αναγνωρίσουν τις διαρκώς αυξανόμενες διαφορές όσον 
αφορά τα επίπεδα οικονομικής απόδοσης των αναπτυσ­
σόμενων χωρών. Χώρες που δεν αντιμετωπίζουν πλέον 
την ανάγκη για ένα καθεστώς ειδικών προτιμήσεων θα 
πρέπει να ενθαρρύνονται να προσχωρήσουν στο καθε­
στώς της ΓΣΔΕ. Έτσι θα επιτευχθεί αφενός μεγαλύτερη 
αμοιβαιότητα στις εμπορικές ρυθμίσεις μεταξύ όλων των 
χωρών, αφετέρου αύξηση των ειδικών παραχωρήσεων 
στις χώρες που έχουν περισσότερη ανάγκη από τις παρα­
χωρήσεις αυτές (όπως οι λιγότερο αναπτυγμένες χώρες). 
Η ΟΚΕ έχει τη γνώμη ότι οι βιομηχανικές χώρες πρέπει 
να πάρουν όλα τα δυνατά μέτρα για να αυξήσουν το 
μερίδιο που αναλογεί στις αναπτυσσόμενες χώρες όσον 
αφορά το διεθνές εμπόριο (εισαγωγές και εξαγωγές). Ιδι­
αίτερα, πρέπει να αποτραπεί κάθε νέα μορφή προστατευ­
τισμού και να καταργηθούν όσο το δυνατόν περισσότε­
ροι από τους μη δασμολογικούς φραγμούς στις εξαγωγές 
από τις αναπτυσσόμενες προς τις αναπτυγμένες χώρες. Οι 
βιομηχανικές χώρες θα έπρεπε να εγκαταλείψουν τις 
δασμολογικές δομές που αποθαρρύνουν το μετασχηματι­
σμό των πρώτων υλών στη χώρα όπου παράγονται. Επι­
πλέον, οι εμπορικές συναλλαγές ανάμεσα στις χώρες του 
Νότου θα έπρεπε να τονωθούν με κάθε διαθέσιμο μέσο. 
3. Εμπορευματικά αγαθά 
3.1. Η ΟΚΕ αναγνωρίζει ότι πολλές αναπτυσσόμενες 
χώρες, και ιδιαίτερα οι χώρες μέσου εισοδήματος, εξαρ­
τώνται σε μεγάλο βαθμό από τις εξαγωγές εμπορευματι­
κών αγαθών για τα συναλλαγματικά κέρδη τους. Η ΟΚΕ 
αναγνωρίζει επίσης ότι το ολοκληρωμένο πρόγραμμα 
εμπορευματικών προϊόντων που υπήρξε αποτέλεσμα δια­
πραγματεύσεων στα πλαίσια της UNCTAD IV, και άλλες 
σχετικές διευθετήσεις δεν έχουν επιτύχει, όπως φαίνεται, 
τον κύριο σκοπό τους, δηλαδή να σταθεροποιήσουν τις 
τιμές. Αυτό θα μπορούσε να εξηγηθεί μερικά από το γεγο­
νός ότι το Κοινό Ταμείο δεν έχει ακόμα τεθεί σε λειτουρ­
γία. Η γραμματεία της UNCTAD, σε μια προσπάθεια να 
παρακαμφθούν ορισμένες από τις δυσκολίες που έχουν 
προκύψει, έχει προτείνει τώρα ένα ενδιάμεσο μέτρο, το 
«πρόγραμμα άμεσης δράσης», που αποσκοπεί στην 
αύξηση των εσόδων των αναπτυσσόμενων χωρών από 
εξαγωγές κατά 20 δισεκατομμύρια δολάρια σε διάστημα 
τριών χρόνων. 
Η ΟΚΕ πιστεύει ότι το σχέδιο αυτό αξίζει να εξεταστεί 
σοβαρά και με ευμενή διάθεση, αλλά υπογραμμίζει ότι θα 
μπορούσε να αποδειχθεί ότι αυτή η ενδιάμεση πρόταση 
είναι δύσκολο να πραγματοποιηθεί λόγω: α) των προβλημάτων που συνεπάγεται η συγκέντρωση 
των απαραίτητων κεφαλαίων, και 
β) των προβλεπόμενων πλεονασμάτων στα τροπικά 
γεωργικά προϊόντα. 
Μια πιθανή πηγή χρηματοδότησης θα ήταν το Κοινό 
Ταμείο. Η ΟΚΕ λοιπόν προτρέπει όλα τα κράτη να επικυ­
ρώσουν τη σχετική συμφωνία. Η ΟΚΕ φρονεί ότι μια 
εναλλακτική λύση, αντί για το «πρόγραμμα άμεσης δρά­
σης», μπορεί να είναι η επιτέλεση προόδου με τη συγκέ­
ντρωση των προσπαθειών σε σχέδια για επιμέρους προϊό­
ντα και ιδιαίτερα με εμπορικές συμφωνίες για τα τροπικά 
γεωργικά προϊόντα. Η ΟΚΕ πιστεύει επίσης ότι κύριος 
στόχος των προγραμμάτων για τη σταθεροποίηση των 
τιμών θα πρέπει να είναι η βελτίωση του βιοτικού επιπέ­
δου των φτωχών παραγωγών στις φτωχότερες χώρες. 
3.2. Η ΟΚΕ έχει επίσης τη γνώμη ότι τελικά, η ικανό­
τητα των κυβερνήσεων να προσαρμόσουν τις οικονομίες 
τους στις μεταβαλλόμενες οικονομικές συνθήκες και να 
προγραμματίσουν τη μελλοντική τους ανάπτυξη θα αυξη­
θεί περισσότερο με τη βοήθεια προγραμμάτων που εγγυώ­
νται κέρδη από εξαγωγές παρά με προγράμματα σταθερο­
ποίησης των τιμών. Για το λόγο αυτό, η ΟΚΕ υποστηρίζει 
την επέκταση της αντισταθμιστικής χρηματοδοτικής 
διευκόλυνσης του Διεθνούς Νομισματικού Ταμείου για 
την επέκταση συστημάτων όπως το STABEX (σύστημα 
σταθεροποίησης των εσόδων από εξαγωγές). Η ΟΚΕ εφι­
στά την προσοχή στην παράγραφο 18 της γνωμοδότησης 
της για τον προσδιορισμό νέων προσανατολισμών για 
την εμπέδωση της συνεργασίας μεταξύ των χωρών ΑΚΕ 
και της Κοινότητας ('). Η επέκταση του STABEX θα πρέ­
πει ωστόσο να γίνεται με τον όρο ότι θα παρέχεται πρό­
σθετη χρηματοδότηση. Επιπλέον, η Κοινότητα θα πρέπει 
να επιδιώξει να πάρουν μέρος όλες οι βιομηχανικές χώρες 
σ' ένα σύστημα STABEX που έχει διευρυνθεί. 
4. Διεθνή χρηματοδοτικά και νομισματικά ζητήματα 
4.1. Πολλές αναπτυσσόμενες χώρες παρουσιάζουν 
σοβαρό έλλειμμα στο λογαριασμό τρεχουσών συναλλα­
γών του ισοζυγίου πληρωμών τους. Μερικές φορές αυτό 
οφείλεται στις χαμηλές τιμές των προϊόντων, μερικές 
φορές σε συνεχή υψηλότοκο δανεισμό και μερικές φορές 
στο συνδυασμό όλων αυτών των παραγόντων. Αποτελεί 
τόσο καθήκον όσο και συμφέρον των αναπτυγμένων 
χωρών, και ιδιαίτερα της Κοινότητας, να συμβάλουν 
στην επανόρθωση της κατάστασης αυτής, έστω και αν 
ένα σημαντικό μέρος της δράσης που απαιτείται θα πρέ­
πει να αναληφθεί από τις ίδιες τις χώρες. 
Η ΟΚΕ κρίνει ότι η βοήθεια θα πρέπει να λάβει ποικίλες 
μορφές. Μεγαλύτερη ελευθερία στο εμπόριο, μεγαλύτερη 
ενίσχυση, νέος διακανονισμός των υπαρχόντων χρεών σε 
(') ΕΕ αριθ. C 90 της 5.4. 1983. 
8. 8. 83 Επίσημη Εφημερίδα των Ευρωπαϊκών Κοινοτήτων Αριθ. C 211/43 
περιπτώσεις που ενδείκνυται, όλα αυτά είναι σημαντικά. 
Ωστόσο, η ΟΚΕ θα επιθυμούσε να δώσει ιδιαίτερη 
έμφαση στην επαρκή ροή μακροπρόθεσμου κεφαλαίου 
εξοφλητέου μακροπρόθεσμα. Η μακροπρόθεσμη ανά­
πτυξη δε θα πρέπει να χρηματοδοτηθεί με βραχυπρόθε­
σμες τραπεζικές πιστώσεις. Για να διασφαλισθεί η ροή 
αυτή, θα πρέπει να δημιουργηθούν προϋποθέσεις που να 
προσελκύσουν τις ιδιωτικές επενδύσεις και να συντελέ­
σουν σε βελτίωση της φερεγγυότητας των δανειζόμενων 
χωρών στη διεθνή αγορά χρεωγράφων, σε αύξηση των 
πόρων των διεθνών πιστωτικών ιδρυμάτων και σε μεγα­
λύτερο δωρεάν δανεισμό. 
4.2. Η ΟΚΕ εκφράζει την ικανοποίηση της για την πρό­
οδο που έγινε προς αυτή την κατεύθυνση τον περασμένο 
Φεβρουάριο με την αύξηση των ποσοστώσεων του ΔΝΤ 
κατά 50 ο/ο και τη βελτίωση της γενικής συμφωνίας δανει­
σμού. 
4.3. Η ΟΚΕ σημειώνει ότι οι εκτιμήσεις όσον αφορά 
την πρόσθετη χρηματοδότηση που απαιτείται για να απο­
κατασταθεί η ρευστότητα των αναπτυσσόμενων χωρών 
στα επίπεδα του 1978 κυμαίνονται μεταξύ 70 και 100 
δισεκατομμυρίων δολαρίων. Η ΟΚΕ δεν είναι σε θέση να 
εκτιμήσει αυτά τα στοιχεία. Ελπίζει όμως ότι η Κοινό­
τητα θα φανεί σχετικά όσο το δυνατό περισσότερο γεν­
ναιόδωρη και θα ενθαρρύνει και άλλες βιομηχανικές 
χώρες, συμπεριλαμβανομένων των χωρών κεντρικού σχε­διασμού, να κάνουν το ίδιο, γιατί μια βελτίωση στις χρη­
ματοδοτικές ροές προσφέρει βραχυπρόθεσμα τις καλύτε­
ρες προοπτικές για να βελτιωθούν οι εμπορικές ροές της 
Κοινότητας και του τρίτου κόσμου. 
4.4. Η ΟΚΕ ελπίζει ότι τα Κράτη μέλη, καθώς και άλλες 
βιομηχανικές χώρες θα αυξήσουν τις προσπάθειες τους 
ώστε να επιτύχουν το στόχο της παροχής βοήθειας ίσης 
με το 0,7 °/ο του ΑΕΠ. Η ΟΚΕ πιστεύει όμως ότι η αύξηση 
των ροών βοήθειας που θα προκύψει δε θα επιφέρει τα 
προσδοκώμενα αποτελέσματα, αν οι αναπτυσσόμενες 
χώρες δεν υιοθετήσουν κατάλληλες εσωτερικές πολιτικές, 
που θα επιτρέψουν να χρησιμοποιηθεί η βοήθεια με τρόπο 
που να ενισχύεται η ανάπτυξη. Επίσης τονίζει τη σημα­
σία της περιφερειακής συνεργασίας. Επιπλέον κατά τη 
χορήγηση της βοήθειας πρέπει να δοθεί περισσότερη προ­
σοχή σε προγράμματα που θα συντελέσουν στη βελτίωση 
του ισοζυγίου πληρωμών του αποδέκτη της βοήθειας. 
4.5. Πολλά προγράμματα που αποβλέπουν στη βελτί­
ωση της διεθνούς ρευστότητας εμποδίζονται τώρα στην 
εφαρμογή τους λόγω της αντίδρασης που προβάλλουν 
βιομηχανικές χώρες έξω από την Κοινότητα. Η ΟΚΕ θα 
επιθυμούσε να ενθαρρυνθούν οι χώρες αυτές να συμμετά­
σχουν ανάλογα στην παροχή των απαραίτητων πόρων, 
ώστε να ξαναρχίσει η οικονομική ανάπτυξη στις ανα­
πτυσσόμενες χώρες. 
Βρυξέλλες, 2α Ιουνίου 1983. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC 
ΠΑΡΑΡΤΗΜΑ 
της γνωμοδότησης της Οικονομικής και Κοινωνικής Επιτροπής 
Τροπολογίες που απορρίφθηκαν 
Κατά τις συζητήσεις απορρίφθηκαν οι επόμενες τροπολογίες, που κατατέθηκαν σύμφωνα με τις διατάξεις 
του εσωτερικού κανονισμού, από την ΟΚΕ κατά τη διάρκεια τον συζητήσεων: 
Σελίδα 1, Εισαγωγή 
Στην 12η σειρά του σημείου 11, μετά τη φράση «για την επιτυχία της» να προστεθούν τα εξής: 
«και θα έπρεπε να το κάνουν σύμφωνα με τις υποχρεώσεις που ανέλαβαν στα πλαίσια του ΟΗΕ για να 
οικοδομήσουν τη Νέα Διεθνή Οικονομική Τάξη». 
Αριθ. C 211/44 Επίσημη Εφημερίδα των Ευρωπαϊκών Κοινοτήτων 8. 8. 83 
Αιτιολογία 
Η παράθεση του στόχου της Νέας Δΐ£θνούς Οικονομικής Τάξης (ΝΔΟΤ) και η υποχρέωση που αναλαμβάνε­
ται με την έννοια αυτή εισάγει ένα στοιχείο συνέχειας και αξιοπιστίας στις μεγάλες διεθνείς διακυβερνητι­
κές συζητήσεις. 
Επίσης, η ΝΔΟΤ παρέχει ένα γενικό πλαίσιο αναφοράς στις διάφορες διαπραγματεύσεις που διεξάγονται 
και θα διεξάγονται για συγκεκριμένα θέματα. 
Υπενθυμίζεται ότι όλα τα Κράτη μέλη του ΟΗΕ ενέκριναν και υποστήριξαν επανειλημμένα το στόχο αυτό 
χωρίς ποτέ να τον απορρίψουν. 
Ωστόσο, είναι δυνατό και ορθό να επαναληφθεί μια διατύπωση τόσο πλούσια σε νοήματα και πολιτικές και 
οικονομικές προεκτάσεις. 
Ψηφοφορία 
Αποτέ&σμα της ψηφοφορίας: 
Ψήφοι υπέρ: 34, ψήφοι κατά: 38, αποχή: 1. 
Στο τέλος του σημείου 2 να προστεθεί: 
«Η ΟΚ.Ε αναγνωρίζει ότι τα προϊόντα που παράγουν και οι υπηρεσίες που παρέχουν οι βιομηχανικές 
χώρες επηρεάζουν την οικονομική και πολιτιστική ζωή των αναπτυσσομένων χωρών. Τονίζει ότι θα 
πρέπει να δοθεί ιδιαίτερα προσοχή σ' αυτό το θέμα κατά την αξιολόγηση του ρόλου των πολυεθνικών 
εταιρειών». 
Αποτέλεσμα της ψηφοφορίας: 
Ψήφοι υπέρ: 26, ψήφοι κατά: 33, αποχές: 23. 
Γνωμοδότηση για την πρόταση απόφασης του Συμβουλίου σχετικά με την εφαρμογή της 
απόφασης που εξουσιοδοτεί την Επιτροπή να συνάπτει δάνεια στα πλαίσια του Νέου Κοινοτικού 
Μέσου, για την προώθηση των επενδύσεων στην Κοινότητα 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 28 Φεβρουαρίου 1983 να ζητήσει, σύμφωνα με τις διατάξεις του 
άρθρου 235 και 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά την 208η σύνοδο της ολομελείας της, που πραγματοποιήθηκε στις Βρυξέλλες, την 1η και 
2α Ιουνίου 1983. 
Το κείμενο της γνωμοδότησης αυτής είναι το ακόλουθο: